প্রসঙ্গত একুশে জুলাইয়ের সমাবেশ থেকেই শাসক দল বলেছিল যত ভোট এগিয়ে আসবে তত রাজনৈতিক স্বার্থে সিবিআই এবং ইডি’কে ব্যবহার করবে বিজেপি।  তদন্তকারী অফিসার বদলকেও সেই চোখেই দেখছেন বিশেষজ্ঞরা।  এছাড়াও তদন্তে গতি আনতেও এই সিদ্ধান্ত  বলে একাংশের মত।
 নিজস্ব প্রতিবেদন:  রোজভ্যালি মামলায় বদল করা হল সিবিআই-এর তদন্তকারী অফিসারকে।  এই মামলার দায়িত্ব  ছিল ডিএসপি সিবিআই ব্রতীন ঘোষালের হাতে।  তাঁর জায়গায় আনা হল কোনও এক মহিলা সিবিআই আধিকারিককে।  নির্দিষ্ট কিছু কারণে বদল করা হয়েছে বলে সিবিআই সূত্রে খবর। প্রসঙ্গত একুশে জুলাইয়ের সমাবেশ থেকেই শাসক দল বলেছিল যত ভোট এগিয়ে আসবে তত রাজনৈতিক স্বার্থে সিবিআই এবং ইডি’কে ব্যবহার করবে বিজেপি।  তদন্তকারী অফিসার বদলকেও সেই চোখেই দেখছেন বিশেষজ্ঞরা।  এছাড়াও তদন্তে গতি আনতেও এই সিদ্ধান্ত  বলে একাংশের মত। ইতিমধ্যেই রোজভ্যালির গয়নার ছুটি শোরুমে হানা দিয়েছেন ইডি আধিকারিকরা। প্রায় ৪০ জনের একটি দল ছ’ভাগে ভাগ হয়ে বাগুইআটি, হাওড়া, লেকমার্কেট, ঠাকুরপুকুর সহ ছ’টি শোরুমে তল্লাশি চালিয়েছেন। প্রসঙ্গত, আগামী বছর লোকসভা ভোটের আগে সারদা- নারদা তদন্ত শেষ করতে চায় সিবিআই।  আর তাই এখন থেকেই শুরু হয়েছে জোর তত্পরতা। নারদ তদন্তে নয়া মোড়। সিবিআই-এর স্পেশাল ডিরেক্টর রাকেশ আস্থানার অসন্তোষের জেরে বদলি করা হয় এই তদন্তের দায়িত্বে থাকা অফিসার অভয় সিংকে। তাঁর জায়গায় এবার নারদ তদন্তের দায়িত্বে আনা হয়েছে দিল্লির কোনও অফিসারকে।